2018-ին ծրագրվել էր մարդու պապիլոմայի վիրուսի դեմ Գարդասիլով պատվաստել 16 հազար աղջիկների, սակայն փետրվարի 21-ի տվյալներով՝ 3,5 ամսում պատվաստվել է միայն 260 աղջիկ: Այս մասին նախորդ ամիս լրագրողների հետ հանդիպման ժամանակ հայտնել էր «Լույս» տեղեկատվավերլուծական կենտրոնի ղեկավար Հայկ Այվազյանը: Պատվաստումը ձախողվեց նաև այն պատճառով, որ Հայաստանում որոշ բժիշկներ հայտարարեցին՝ դեմ են պատվաստմանը: Ավելին՝ անգամ չպաշտպանեցին նախարարությանը ընդդիմախոսներից: Չնայած այս ամենին, հիմա էլ տեղեկություն է հրապարակվել, թե իբր Եհովայի վկաներն են ձախողել Գարդասիլի ծրագիրը: